
Αριθ. 332651 

Έγκριση Κανονισμού Κατάστασης προσωπικού του 
Ελληνικού Οργανισμού Γάλακτος (ΕΛ.Ο.Γ.) 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Τηςπαρ. 5του άρθρου 94του ν.2127/1993 "Εναρμό¬ 
νιση προς το κοινοτικό δίκαιο του φορολογικού καθεστώ¬ 
τος των πετρελαιοειδών προϊόντων, αλκοόλης και αλκοο- 
λούχωνποτών και βιομηχανοποιημένων καπνών και άλλες 
διατάξεις" (Α48). 

β) Τηςπαρ. 3του άρθρου 28του ν.2637/1998 "Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και "Εταιρείας Αξιοποίησης Αγροτικής Γης ΑΈ." και άλλες 
διατάξεις" (Α200), όπως αντικαταστάθηκε μετηνπαρ. 16 
του άρθρου 4 του ν.2732/1999 "Διεπαγγελματικές Οργα¬ 
νώσεις και ρύθμιση θεμάτων αρμοδιότητας Υπουργείου 
Γεωργίας" (Α 154). 

γ) Του άρθρου 29Ατου ν. 1558/1985 "Κυβέρνηση και κυ¬ 
βερνητικά όργανα" (Α 137), όπως αυτό προστέθηκε με το 
άρθρο 27 του ν.2081/1992 "Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις" (Α 154) και τροποποιήθηκε με την πε¬ 
ρίπτωση α τηςπαρ. 2 του άρθρου 1 του ν.2469/1997 "Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις" (Α 38). 

δ) Του π.δ.226/1993 "Οργάνωση του Ελληνικού Οργανι¬ 
σμού Γάλακτος (ΕΛ.Ο.Γ.)" (Α 184), όπως τροποποιήθηκε 
με το π.δ.132/1995 "Τροποποίηση του π.δ.226/1993 "Ορ¬ 
γάνωση του Ελληνικού Οργανισμού Γάλακτος (ΕΛ.Ο.Γ.)" 
(Α 81) και το π.δ.275/2000 "Τροποποίηση διατάξεων του 
π.δ.226/1993 "Οργάνωση του Ελληνικού Οργανισμού Γά- 
λακτος (ΕΛ.Ο.Γ.) 11 (Α 92). 


2. ΤηνΔΙΔΚ/Φ. 12/11187/12.5.2000 απόφαση του Πρω¬ 
θυπουργού κοίτης Υπουργού Εσωτερικών, Δημόσιας Δι¬ 
οίκησης και Αποκέντρωσης "Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης" (Β 630). 

3. Το 56/23.7.1997 πρακτικό του Διοικητικού Συμβουλί¬ 
ου του ΕΛ.Ο.Γ. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη για κάθε ένα από τα επόμενα 
πέντε οικονομικά έτη ύψους 19.500.000 δραχμών, η οποία 
θα καλυφθεί από τα έσοδα του ΕΛ.Ο.Γ. που θα προκύ- 
ψουν από την ανταποδοτική εισφορά που προβλέπεται 
από την παρ. 7 του ν.2127/1993, όπως αντικαταστάθηκε 
με την παρ. 2 του άρθρου 3 του ν.2332/1995 "Μητρώο 
Αγροτών και Αγροτικών Εκμεταλλεύσεων και άλλες δια¬ 
τάξεις" (Α 181), αποφασίζουμε: 

Εγκρίνουμε τον Κανονισμό Κατάστασης Προσωπικού 
του Ελληνικού Οργανισμού Γάλακτος (ΕΛ.Ο.Γ.) - Ν.Π.Ι.Δ. 
ως κατωτέρω: 

Άρθρο 1 

Πεδίο Εφαρμογής 

Στις διατάξεις του παρόντος Κανονισμού υπάγεται το 
τακτικό προσωπικό του Ελληνικού Οργανισμού Γάλακτος 
(ΕΛ.Ο.Γ.), που στελεχώνει την Κεντρική και τις Περιφερει¬ 
ακές Υπηρεσίες αυτού. 

Άρθρο 2 

Γ ενικά Προσόντα - Κωλύματα διορισμού 

Για να διορισθεί κάποιος υπάλληλος του ΕΛ.Ο.Γ. πρέ¬ 
πει: 

1. Να είναι πολίτης Κράτους - Μέλους της Ευρωπαϊκής 
Ένωσης. 

2. Να έχει συμπληρώσει το 21 ο έτος της ηλικίας του. 

3. Να μην έχει υπερβείτο 40ο έτος της ηλικίας του, όταν 
πρόκειται για κάλυψη θέσεων με τυπικό προσόν τίτλο τρι¬ 
τοβάθμιας εκπαίδευσης και το 35ο, όταν πρόκειται για κά¬ 
λυψη θέσεων με τυπικό προσόν απολυτήριο τίτλο δευτε¬ 
ροβάθμιας εκπαίδευσης. 

Τα όρια ηλικίας θεωρούνται ότι συ μπληρώνονται στις 31 
Δεκεμβρίου του επόμενου έτους από τη γέννηση του υπο¬ 
ψηφίου. 

4. Να έχει εκπληρώσει τις στρατιωτικές του υποχρεώ¬ 
σεις ή να έχει νόμιμα απαλλαγεί από αυτές μόνον εφόσον 

προβλέπεται όμοιο κώλυμα διορισμού ή πρόσληψης στο 
Κράτος - Μέλος του οποίου είναι πολίτης. 

5. Να μην έχει καταδικασθεί ή να μην διώκεται για κα¬ 
κούργημα ή πλημμέλημα όπως αυτά ορίζονται από τις 
διατάξεις του Υπαλληλικού Κώδικα. 

6. Να μην τελεί υπό απαγόρευση ή δικαστική αντίληψη. 

7. Να μην έχει απολυθεί για πειθαρχικούς λόγους από 
θέση του δημόσιου τομέα. 

Άρθρο 3 

Κατηγορίες - Κλάδοι τακτικού Προσωπικού, Οργανικές 
θέσεις - Τυπικά προσόντα διορισμού 

1. Το προσωπικό της Κεντρικής και των Περιφερειακών 
Υπηρεσιών του ΕΛ.Ο.Γ., κατατάσσεται σε κατηγορίες και 
κλάδους, στους οποίους αντιστοιχούν οργανικές θέσεις, 
ως εξής: 

ΚΑΤΗΓΟΡΙΑ ΠΕ 

Σύνολο οργανικών θέσεων δώδεκα (12). 

Στην κατηγορία ΠΕ υπάγονται οι παρακάτω κλάδοι με 
τις αντίστοιχες οργανικές θέσεις : 

α) Γενικός Διευθυντής μία (1) θέσητου κλάδου ΠΕ Γεω¬ 
πονικού ή Κτηνιατρικού. 

Τυπικό προσόν διορισμού στη θέση του Γενικού Διευ¬ 
θυντή ορίζεται πτυχίο Ανωτάτης Γεωπονικής ή Κτηνιατρι¬ 
κής Σχολήςτης ημεδαπής ή ισότιμο πτυχίο αντίστοιχης ει¬ 
δικότητας σχολών της αλλοδαπής, τριετής τουλάχιστον 
διοικητική εμπειρία στο δημόσιο ή ιδιωτικό τομέα και άρι- 
στη γνώση μιας τουλάχιστον από τις γλώσσες αγγλικά, 
γαλλικά, ή γερμανικά, 

β) Κλάδος ΠΕ Γεωπονικού - Κτηνιατρικού θέσεις εννέα 
(9). 

Τυπικό προσόν διορισμού στις θέσεις του κλάδου αυ¬ 
τού ορίζεται πτυχίο Ανωτάτης Γ εωπονικής ή Κτηνιατρικής 
Σχολής της ημεδαπής ή ισότιμο πτυχίο αντίστοιχης ειδι¬ 
κότητας σχολών της αλλοδαπής και εμπειρία ενός τουλά¬ 
χιστον έτους στο σύστημα των ποσοστώσεων γάλακτος ή 
γενικότερα στον τομέα του γάλακτος. 

γ) Κλάδος ΠΕ Διοικητικού - Οικονομικού θέσεις δύο (2). 

Τυπικό προσόν διορισμού στις θέσεις του κλάδου αυ¬ 
τού ορίζεται πτυχίο Πανεπιστημιακής Σχολής οικονομι¬ 
κής κατεύθυνσης της ημεδαπής ή ισότιμο πτυχίο αντί¬ 
στοιχης ειδικότητας σχολών της αλλοδαπής, πενταετής 
εμπειρία στην τήρηση βιβλίων τρίτης κατηγορίας, γνώση 
μηχανογραφημένης λογιστικής και άριστη γνώση μιας ξέ¬ 
νης γλώσσας από τις ομιλούμενες στα κράτη - μέλη της 
Ευρωπαϊκής Ένωσης. 

ΚΑΤΗΓΟΡΙΑ ΤΕ 

Σύνολο οργανικών θέσεων δύο (2) 

Στην κατηγορία ΤΕ υπάγονται οι παρακάτω κλάδοι με 
τις αντίστοιχες οργανικές θέσεις. 

α) Κλάδος ΤΕ Τεχνολογίας Τροφίμων θέση μία (1). 

Τυπικό προσόν διορισμού στις θέσεις του κλάδου αυτού 
ορίζεται πτυχίο Τεχνολογίας Τροφίμων των Τεχνολογικών 
Εκπαιδευτικών Ιδρυμάτων (Τ.Ε.Ι.) ή ισότιμο πτυχίο αντί¬ 
στοιχης ειδικότητας σχολών της αλλοδαπής και εμπειρία 
ενός τουλάχιστον έτους στο σύστημα των ποσοστώσεων 
γάλακτος ή γενικότερα στον τομέα του γάλακτος. 

β) Κλάδος ΤΕ Διοικητικού - Λογιστικού θέση μία (1). 

Τυπικό προσόν διορισμού στις θέσεις του κλάδου αυ¬ 
τού ορίζεται πτυχίο Λογιστικής ή Διοίκησης Οικονομίας 
των Τ.Ε.Ι, ή ισότιμο πτυχίο αντίστοιχης ειδικότητας σχο¬ 
λών της αλλοδαπής, πενταετής εμπειρία στην τήρηση βι¬ 


βλίων τρίτης κατηγορίας και γνώση μηχανογραφημένης 
λογιστικής. 

ΚΑΤΗΓΟΡΙΑ ΔΕ 

Σύνολο οργανικών θέσεων τέσσερις (4). 

Στην κατηγορία ΔΕ υπάγονται οι παρακάτω κλάδοι με 
τις αντίστοιχες οργανικές θέσεις, 
α) Κλάδος ΔΕ Χειριστών Η/Υ θέσεις δύο (2). 

Τυπικό προσόν διορισμού στις θέσεις του κλάδου αυτού 
ορίζεται απολυτήριο Λυκείου και διετής εμπειρία στο χει¬ 
ρισμό Η/Υ και ειδικότερα στο σύστημα Α3/400 της Ι.Β.Μ. 
β) Κλάδος ΔΕ Διοικητικού - Λογιστικού θέση μία (1). 
Τυπικό προσόν διορισμού στις θέσεις του κλάδου αυ¬ 
τού ορίζεται απολυτήριο Λυκείου, τριετής εμπειρία στην 
τήρηση βιβλίων τρίτης κατηγορίας και γνώση μηχανο¬ 
γραφημένης λογιστικής. 

γ) Κλάδος Γραμματέων Δακτυλογράφων Ξένων Γλωσ¬ 
σών θέση μία (1). 

Τυπικό προσόν διορισμού στη θέση του κλάδου αυτού 
ορίζεται, απολυτήριο Λυκείου διετής εμπειρία σε ανάλο¬ 
γη θέση, γνώση στενογραφίας και χειρισμού ελληνικής 
και λατινικής γραφομηχανής, γνώση δύο τουλάχιστον ξέ¬ 
νων γλωσσών από τις ομιλούμενες στα κράτη - μέλη της 
Ευρωπαϊκής Ένωσης από τις οποίες η μία σε άριστο επί¬ 
πεδο και διετής εμπειρία στο χειρισμό Η/Υ επεξεργασίας 
κειμένου σε παραθυρικό περιβάλλον. 

2. Όπου απαιτείται η γνώση ξένης γλωσσάς η επάρκεια 
κρίνεται όπως ορίζει το Π.Δ. 194/1988 "Καθορισμός των 
προσόντων διορισμού σε θέσεις των δημοσίων υπηρε¬ 
σιών και νομικών προσώπων δημοσίου δίκαιου" (Α. 84). 

3. Για όλες τις θέσεις του προσωπικού του ΕΛ.Ο.Γ. απαι¬ 
τείται η γνώση χειρισμού Η/Υ, επεξεργασίας κειμένου και 
προγράμματος Λογισμικού σε παραθυρικό περιβάλλον. 

4. Ο αριθμός του προσωπικού που προσλαμβάνεται για 
την κάλυψη παροδικής φύσης εποχιακών ή άλλων περιο¬ 
δικών ή πρόσκαιρων αναγκών του ΕΛ.Ο.Γ. με σύμβαση 
ορισμένου χρόνου, καθορίζεται με απόφαση του Δ.Σ. του 
ΕΛ.Ο.Γ. και εγκρίνεται με απόφαση του Υπουργού Γεωρ¬ 
γίας και τους αρμόδιους Υπουργούς, σύμφωνα με τις 
ισχύουσες διατάξεις. 

Άρθρο 4 

Διαδικασία Πρόσληψης 

Η πρόσληψη του προσωπικού όλων των κατηγοριών 
ενεργείται με απόφαση του Διοικητικού Συμβουλίου του 
ΕΛ.Ο.Γ. μετά από επιλογή των υποψηφίων ύστερα από ει¬ 
σήγηση του Γενικού Διευθυντή. Οι όροι, ο τρόπος και η 
διαδικασία επιλογής καθορίζονται με απόφαση του Διοι¬ 
κητικού Συμβουλίου, σύμφωνα με τις σχετικές διατάξεις 
τηςπαρ. 3 του άρθρου 1 του Ν. 2527/1997. 

Άρθρο 5 

Λύση της Υπαλληλικής σχέσης 

Η υπαλληλική σχέση λύεται: 

α) Με το θάνατο του υπαλλήλου 

β) Με την αποδοχή της παραίτησης του υπαλλήλου 

γ) Με την απόλυση 

δ) Με την έκπτωση 

Άρθρο 6 
Παραίτηση 

1. Ο υπάλληλος του Οργανισμού δικαιούται να παραι- 

τηθεί. Η παραίτηση πρέπει να είναι ρητή, χωρίς όρο ή αί¬ 
ρεση ή προθεσμία και υποβάλλεται εγγράφως προς το 
Δ.Σ. του Οργανισμού. Η υπαλληλική σχέση λύεται μόνο 
μετά την έγγραφη κοινοποίηση της αποδοχής της παραί¬ 
τησης από τον Πρόεδρο του Δ.Ε., η οποία πρέπει να γίνει 
υποχρεωτικά μέσα σε ένα μήνα από την υποβολή της πα¬ 
ραίτησης. 

2. Εντός της προθεσμίας του ενός μηνάς της παρ. 1, ο 
Πρόεδρος του Δ.Σ. του ΕΛ.Ο.Γ., μπορεί να δηλώσει εγ- 
γράφως προς τον υπάλληλο που υπέβαλε την παραίτηση 
ότι αναβάλει την αποδοχή της μέχρι τρεις μήνες, για λό¬ 
γους υπηρεσιακής ανάγκης και μέχρι τέσσερις μήνες σε 
περίπτωση που ο υπάλληλος έχει διαχείριση, ή αν πιθα¬ 
νολογείται έναρξη ποινικής ή πειθαρχικής δίωξης κατ’ αυ¬ 
τού. 

3. Η παραίτηση θεωρείται ότι έγινε αυτοδικαίως δεκτή, 
με την πάροδο ενός μηνάς από την υποβολή της και στις 
περιπτώσεις της παρ. 2 μετά την πάροδο των προβλεπο- 
μένων προθεσμιών. 

4.0 υπάλληλος μπορεί να ανακαλέσει την παραίτησή 
του μέχρι την αποδοχή της. 

5. Η παραίτηση θεωρείται ότι δεν υποβλήθηκε, εάν κα¬ 
τά την υποβολή της εκκρεμούσε ποινική δίκη για κακούρ¬ 
γημα ή πλημμέλημα, ή πειθαρχική δίωξη ενώπιοντου Πει¬ 
θαρχικού Συμβουλίου, ή ποινική δίκη ή πειθαρχική δίωξη 
που άρχισε πριν από την αποδοχή της. 

Άρθρο 7 
Απόλυση 

1. Οι υπάλληλοι του ΕΛ.Ο.Γ. απολύονται: 

α) Λόγω συμπλήρωσης του ορίου ηλικίας όπως αυτό κα¬ 
θορίζεται κάθε φορά από την εργατική νομοθεσία. 

β) Λόγω συμπλήρωσης πραγματικής συντάξιμης υπη¬ 
ρεσίας όπως αυτή καθορίζεται κάθε φορά από την Εργα¬ 
τική Νομοθεσία. 

γ) Για σωματική ή πνευματική ανικανότητα. 

δ)Λόγω μη επαναφοράς από τη διαθεσιμότητα. 

ε)Λόγω επιβολής πειθαρχικής ποινής της οριστικής 
απόλυσης. 

2. Η σωματική και πνευματική ανικανότητα που απο¬ 
κλείει την άσκηση των καθηκόντων του υπαλλήλου διαπι¬ 
στώνεται, από υγειονομική επιτροπή του ΙΚΑ μετά από πα¬ 
ραπομπή του υπαλλήλου από το Δ.Σ. του Οργανισμού. 

3. Στους απολυμένους υπαλλήλους καταβάλλεται απο¬ 
ζημίωση εφόσον προβλέπεται καταβολή της από τις δια¬ 
τάξεις της Εργατικής Νομοθεσίας και σύμφωνα με τους 
όρους και τις προϋποθέσεις που ορίζουν οι διατάξεις αυ¬ 
τές. 

Άρθρο 8 
Έκπτωση 

1.0 υπάλληλος εκπίπτει αυτοδίκαια από την υπηρεσία 
αν καταδικάσθηκε με αμετάκλητη απόφαση, σε κάθειρξη 
ή ποινή φυλάκισης ανώτερη του ενός έτους, η οποία συ¬ 
νεπάγεται τις αποστερήσεις των άρθρων 59-61 του Ποινι¬ 
κού Κώδικα. 

2. Η έκπτωση επέρχεται μόλις η καταδικαστική απόφα¬ 
ση καταστεί αμετάκλητη. 

3. Ο Πρόεδρος του Δ.Σ. εκδίδει διαπιστωτική πράξη για 
την έκπτωση. 

4. Ο υπάλληλος που εξέπεσε δεν μπορεί να επανέλθει 
στην υπηρεσία του Οργανισμού. 


Άρθρο 9 

Μετάθεση 

1. Το Δ.Σ. του ΕΛ.Ο.Γ. έχει το δικαίωμα να μεταθέσει το 
προσωπικό, μετά από εισήγηση του Γ ενικού Διευθυντή του 
ΕΛ.Ο.Γ., σε κενές Οργανικές θέσεις, από την Κεντρική Υπη¬ 
ρεσία στην Περιφερειακή Υπηρεσία και αντίστροφα καθώς 
και από ένα περιφερειακό γραφείο σε άλλο, ανάλογα με τις 
υπηρεσιακές ανάγκες λαμβανομένης υπόψη της οικογε¬ 
νειακής κατάστασης του εργαζομένου και τηρουμένων 
των διατάξεων της εργατικής νομοθεσίας. 

2. Οι αιτήσειςτων υπαλλήλων για μετάθεση εξετάζονται 
κατά προτεραιότητα και διενεργούνται με τη διαδικασία 
της παρ. 1 του παρόντος άρθρου. 

3. Οι μετατιθέμενοι υπάλληλοι οφείλουν να μεταβαίνουν 
στις νέες θέσεις τους εντός της οριζόμενης προθεσμίας. 

4. Στους μετατιθέμενους υπαλλήλους χορηγούνται τα 
έξοδα μετακίνησης και εγκατάστασης τα οποία καθορί¬ 
ζονται με απόφαση του Δ.Σ. 

Άρθρο 10 

Απόσπαση - Μετακίνηση 

1. Το Δ.Σ. του ΕΛ.Ο.Γ. για κάλυψη προσωρινών αναγκών 
μπορεί να αποσπά υπαλλήλους από την Κεντρική Υπηρε¬ 
σία στις Περιφερειακές και αντίστροφα, όπως και μετακι¬ 
νήσεις υπαλλήλων εντός της Κεντρικής Υπηρεσίας του 
ΕΛ.Ο.Γ. 

2. Οι αποσπάσεις ενεργούνται με απόφαση του Δ.Σ. του 
ΕΛ.Ο.Γ. που εκδίδονται από τον Πρόεδρο του Δ.Σ. του 
ΕΛ.Ο.Γ. μετά από εισήγηση του Γ ενικού Διευθυντή, και η 
χρονική διάρκεια της απόσπασης δεν μπορεί να είναι με¬ 
γαλύτερη από έξι μήνες. 

3. Οι αποσπασμένοι υπάλληλοι οφείλουν να μεταβαί¬ 
νουν στις νέες θέσεις τους εντός της οριζόμενης προθε¬ 
σμίας. 

4. Στους αποσπώμενους υπαλλήλους καταβάλλονται 
τα έξοδα μετακίνησης και εγκατάστασης τα οποία καθο¬ 
ρίζονται με απόφαση του Δ. Σ. 

5. Σε περίπτωση λήξης του εξαμήνου της απόσπασης 
και εφόσον θέλει ο αποσπώμενος είναι δυνατή η παραμο¬ 
νή του στον τόπο της απόσπασης για έξι μήνες ακόμα 
εφόσον εξακολουθούν να υπάρχουν οι ίδιες υπηρεσιακές 
ανάγκες για τις οποίες αποσπάσθηκε. 

Άρθρο 11 

Εκτέλεση υπηρεσίας εκτός έδρας 

1. Το τακτικό προσωπικό του ΕΛ.Ο.Γ. μετακινείται εκτός 
έδρας για την εκτέλεση υπηρεσίας με απόφαση Γ ενικού 
Διευθυντή. 

2. Το προσωπικό του ΕΛ.Ο.Γ., που μετακινείται, μετά 
από εντολή, εκτός έδρας για την εκτέλεση υπηρεσίας δι¬ 
καιούται οδοιπορικά έξοδα και ειδική αποζημίωση παρα¬ 
μονής εκτός έδρας, το ύψος των οποίων καθορίζεται με 
απόφαση του Δ.Σ. 

3. Ως οδοιπορικά έξοδα νοούνται αυτά που καταβάλλο¬ 
νται στον μετακινούμενο για το αντίτιμο του εισιτηρίου σι¬ 
δηροδρόμου, πλοίου, αυτοκινήτου, αεροπλάνου ή το κό¬ 
μιστρο κλπ, για τις μεταβάσεις και επιστροφές από πόλη 
σε πόλη ή χωριό ή συνοικισμό ή αγροτική τοποθεσία κλπ, 
και για τις λοιπές μικροδαπάνες του ταξιδιού. 

4. Το μετακινούμενο τακτικό προσωπικό δικαιούται, 
εφόσον μετακινείται: 

α) Με σιδηρόδρομο, Α' θέση. 

β) Με πλοίο, Α'θέση. 

γ) Με αεροπλάνο σε οικονομική θέση εκτός του Γενικού 
Διευθυντή που δικαιούται Α' θέση. 

5. Εφόσον δεν υπάρχει συγκοινωνία με τα συνήθη κοι¬ 
νόχρηστα μέσα ή δεν είναι τακτική ή δεν εξυπηρετεί, επι¬ 
τρέπεται η μίσθωση άλλων μεταφορικών μέσων. 

6. Το τακτικό προσωπικό που διαθέτει ιδιόκτητο μετα¬ 
φορικό μέσο (αυτοκίνητο, μοτοποδήλατο, μοτοσυκλέτα, 
κλπ), μπορεί να το χρησιμοποιεί για τις υπηρεσιακές ανά¬ 
γκες. Στην περίπτωση αυτή καταβάλλεται στο προσωπικό 
αυτό αποζημίωση, της οποίας το ύψος ορίζεται κάθε φο¬ 
ρά με απόφαση του Διοικητικού Συμβουλίου του ΕΛ.Ο.Γ. 
με βάση: 

α) Τηντρέχουσα εκάστοτε αξία των καυσίμων. 

β) Των λοιπών δαπανών του μεταφορικού μέσου (λιπα- 
ντικά, δαπάνες συντήρησης, ασφάλεια, φορολογία, κλπ) 
τα οποία υπολογίζονται αναλογικά με τη χρησιμοποίηση 
του μεταφορικού μέσου για την υπηρεσία. 

Επίσης αποδίδονται τα διόδια που καταβάλλονται και κό¬ 
μιστρα μεταφοράς του μεταφορικού μέσου με πορθμείο. 

7. Μετακίνηση του προσωπικού για εκτέλεση υπηρε¬ 
σίας μπορεί να γίνεται και με ενοικιαζόμενα μεταφορικά 
μέσα (αυτοκίνητο, μοτοποδήλατο, μοτοσυκλέτα κλπ) με¬ 
τά από ειδική έγκριση του Γ ενικού Διευθυντή. Στην περί¬ 
πτωση αυτή καταβάλλεται η σχετική δαπάνη για την ενοι- 
κίαση του μεταφορικού μέσου και ειδική χιλιομετρική 
αποζημίωσητο ύψοςτης οποίας καθορίζεται με απόφαση 
του Διοικητικού Συμβουλίου. 

8. Οδήγηση υπηρεσιακών αυτοκινήτων του ΕΛ.Ο.Γ., 
από προσωπικό άλλων κλάδων εκτός του κλάδου ΔΕ7 
Οδηγών ή έκτακτους οδηγούς, παράλληλα με την άσκη¬ 
ση των κύριων καθηκόντων τους, επιτρέπεται εφόσον το 
προσωπικό αυτό έχει ειδική έγγραφη εξουσιοδότηση από 
τον ΕΛ.Ο.Γ., είναι κάτοχος άδειας οδήγησης κατάλληλης 
για τον τύπο του αυτοκινήτου που χρησιμοποιείται και η 
κίνηση γίνεται για κάλυψη υπηρεσιακών αναγκών. 

9. Οι μετακινούμενοι υποχρεούνται να χρησιμοποιούν 
τη συντομότερη οδό. Τα συγκοινωνιακά μέσα ορίζονται 
σε κάθε συγκεκριμένη περίπτωση μετακίνησης του υπαλ¬ 
λήλου με την απόφαση μετακίνησης. 

10. Για την κάλυψη των μικροδαπανών του μετακινού¬ 
μενου με συνήθη κοινόχρηστα μέσα προσωπικού κατα- 
βάλλεταιτο 10%, 20% ή 30%του αντιτίμου του εισιτηρίου, 
εφόσον η μετακίνηση γίνεται αντίστοιχα με αεροπορικό, 
χερσαίο η θαλάσσιο μέσο μεταφοράς και δεν απαιτείται 
δικαιολογητικό δαπάνης. 

11. Ημερήσια αποζημίωση είναι, το ποσόν που αναγνω¬ 
ρίζεται, στον μετακινούμενο για την κάλυψη των έκτακτων 
δαπανών (διατροφή, ύπνος κλπ) που υποβάλλεται λόγω 
της παραμονής του εκτός έδρας για εκτέλεση υπηρεσία 
και καθορίζεται με απόφαση του Διοικητικού Συμβουλίου 
του ΕΛ.Ο.Γ. 

12. Η ημερήσια αποζημίωση παρέχεται για κάθε διανυ- 
κτέρευση εκτός έδρας. Για την ημέρα της επιστροφής 
στην έδρα παρέχεται, το 1/2 της ημερήσιας αποζημίω¬ 
σης. Οι μετακινούμενοι σε απόσταση μεγαλύτερη από 10 
χιλιόμετρα από την έδρα τους και επιστρέφουν σε αυτή 
αυθημερόν, δικαιούνται το 1/2 της ημερήσιας αποζημίω¬ 
σης. Οι μετακινούμενοι σε απόσταση ίση ή μικρότερη από 
10 χιλιόμετρα από την έδρα τους και επιστρέφουν σε αυ¬ 
τή αυθημερόν, δεν δικαιούνται ημερήσια αποζημίωση. 

13. Σε περίπτωση διανυκτέρευσης εκτός έδρας είναι 


δυνατό αντί της ημερήσιας αποζημίωσης να αποδίδεται 
στον μετακινούμενο η δαπάνη που καταβάλλεται για ενοι- 
κίαση δωματίου και επιπλέον ποσοστό της ημερήσιας 
αποζημίωσης που δικαιούται. Με απόφαση του Διοικητι¬ 
κού Συμβουλίου καθορίζεται το ποσοστό της ημερήσιας 
αποζημίωσης, τα δικαιολογητικό, οι προϋποθέσεις και οι 
απαραίτητες λεπτομέρειες για την εφαρμογή της παρα¬ 
γράφου αυτής. 

14. Το προσωπικό που μετακινείται εκτός έδρας για εμ¬ 
φάνιση ενώπιον Αστυνομικών, Εισαγγελικών, Ανακριτι- 
κών ή Δικαστικών Αρχών με οποιαδήποτε ιδιότητα για 
υποθέσεις που έχουν σχέση με την υπηρεσία, θεωρείται 
ότι μετακινείται για εκτέλεση υπηρεσίας. Σε περίπτωση 
τελεσίδικης καταδίκης του υπαλλήλου εκτός των άλλων, 
καταλογίζονται σε βάρος του και τα τυχόν έξοδα μετακί¬ 
νησης που κατέβαλε σ’ αυτόν ο ΕΛ.Ο.Γ. 

15. Το τακτικό προσωπικό που εκτελεί υπηρεσία μέσα 
στην πόλη που είναι η έδρα της οργανικής μονάδας που 
υπηρετεί και υποβάλλεται σε δαπάνες μετακίνησης δια 
συγκοινωνιακών μέσων, δικαιούται τις δαπάνες αυτές. 

16. Η αναγνώριση και η εκκαθάριση των δαπανών που 
αναφέρονται στις προηγούμενες παραγράφους, τα πο¬ 
σά, οι δαπάνες και οι μετακινήσεις για τις οποίες δεν απαι¬ 
τείται υποβολή δικαιολογητικών κλπ, καθορίζονται με 
απόφαση του Διοικητικού Συμβουλίου. 

17. Στο μετακινούμενο για εκτέλεση υπηρεσίας του 
ΕΛ.Ο.Γ. τακτικό προσωπικό, μπορεί να χορηγείται, με 
απόφαση του Γ ενικού Διευθυντή, προκαταβολή για κάλυ¬ 
ψη των εξόδων μετακίνησης και παραμονής εκτός έδρας. 

18. Με απόφαση του Διοικητικού Συμβουλίου καθορίζο¬ 
νται οι προϋποθέσεις και οι όροι διευκόλυνσης των τακτι¬ 
κών υπαλλήλων του Οργανισμού για την αντικατάσταση 
των ιδιόκτητων μεταφορικών μέσων, τα οποία χρησιμο¬ 
ποιούν για τις υπηρεσιακές ανάγκες. Επίσης ομοίως ρυθ¬ 
μίζονται κάθε φορά τα θέματα, που προκύπτουν από την 
οδήγηση των υπηρεσιακών αυτοκινήτων του ΕΛ.Ο.Γ. 
(ασφάλιση αυτοκινήτων και προσωπικού, αμοιβή προσω¬ 
πικού, συντήρηση, δαπάνες συντήρησης και κίνησης, 
εξουσιοδοτήσεις, προγραμματισμός κίνησης κλπ). 

19. Οι μετακινήσεις των τακτικών υπαλλήλων στο εξω¬ 
τερικό για υπηρεσιακούς λόγους γίνεται μετά από έγκρι¬ 
ση από το ΔΣτου ΕΛ.Ο.Γ. 

Άρθρο 12 

Αλλαγή κλάδου ή κατηγορίας 

1. Μετά από αίτηση του ενδιαφερομένου υπαλλήλου και 
εφόσον μετά την πρόσληψή του έχει αποκτήσει τα τυπικά 
προσόντα του κλάδου ανώτερης κατηγορίας είναι δυνα¬ 
τή η αλλαγή κατηγορίας υπό την προϋπόθεση ότι διαθέ¬ 
τει ανάλογα με τα τυπικά και ουσιαστικά προσόντα και ότι 
υφίσταται κενή οργανική θέση. 

2. Μετά από αίτηση του ενδιαφερομένου υπαλλήλου και 
εφόσον αυτός διαθέτει τα τυπικά και ουσιαστικά προσό¬ 
ντα που απαιτούνται για άλλο κλάδο της ίδιας κατηγορίας 
είναι δυνατή η αλλαγή του κλάδου εφόσον υφίσταται κε¬ 
νή οργανική θέση. 

3. Η αλλαγή κατηγορίας ή κλάδου γίνεται με απόφαση 
του Δ.Σ., μετά από εισήγηση του Γ ενικού Διευθυντή, 

4. Στους υπαλλήλους που αλλάζουν κατηγορία ή κλάδο 
αναγνωρίζεται η προ της αλλαγής προϋπηρεσία που δια- 
νύθηκε με το τυπικό προσόν της κατηγορίας ή κλάδου 
που κατατάσσεται. 

5.Οι αιτήσεις για αλλαγή κατηγορίας ή κλάδου εξετάζο¬ 
νται κατά προτεραιότητα από ενδεχόμενες προσλήψεις. 

Άρθρο 13 

Καθήκοντα προσωπικού 

1. Το προσωπικό του ΕΛ.Ο.Γ. έχει ενδεικτικά τα εξής κα¬ 
θήκοντα: 

α) Να τηρεί τους σχετικούς με τον ΕΛ.Ο.Γ. νόμους, δια¬ 
τάγματα, Κανονισμούς, αποφάσεις του Δ.Σ. του ΕΛ.Ο.Γ. 
και γενικά τις ειδικές εντολές και οδηγίες της Υπηρεσίας. 

β) Να τηρεί την επιβαλλόμενη εχεμύθεια για γεγονότα 
και πληροφορίες που αναφέρονται στον ΕΛ.Ο.Γ. 

γ) Να μη επιλαμβάνεται επίλυση ζητήματος, είτε ατομι¬ 
κά, είτε μετέχοντας σε συλλογικό όργανο, για το οποίο 
έχει πρόδηλο έννομο συμφέρον αυτός ή συγγενής του εξ 
αίματος ή αγχιστείας μέχρι και του τετάρτου βαθμού. 

δ) Να φυλάττει με επιμέλεια τα έγγραφα και γενικά τα 
στοιχεία που του παραδίδονται για την εκτέλεση της υπη¬ 
ρεσίας του. 

ε) Να ενημερώνει αμέσως τον Προϊστάμενό του αν για 
λόγους ασθένειας ή για άλλη σοβαρή αιτία κωλύεται να 
προσέλθει στην Υπηρεσία. 

2. Απαγορεύεται στους υπαλλήλους, χωρίς προηγού¬ 
μενη έγγραφη άδειατουΔ.Σ.του ΕΛ.Ο.Γ., η άσκηση εμπο¬ 
ρίας και γενικά επιχειρήσεων για ίδιο λογαριασμό ή η ανά¬ 
ληψη πρόσθετων εργασιών ή έργων και η συμμετοχή σε 
όργανα διοίκησης ανώνυμων ή άλλων Εταιρειών. 

3. Οι υπάλληλοι του ΕΛ.Ο.Γ. ευθύνονται έναντι αυτού 
για κάθε θετική ζημία που προξένησαν σ’ αυτό, από δόλο 
ή βαρεία αμέλεια. 

Άρθρο 14 

Ωράριο εργασίας - Αργίες - Υπερωριακή Εργασία 

1. Το ωράριο εργασίας καθορίζεται με απόφαση του 
Δ.Σ. μέσα στα νόμιμα χρονικά όρια εργασίας. 

2. Οι ημέρες αργίας είναι οι υπό του Νόμου οριζόμενες. 

3. Ημέρες τοπικής αργίας είναι οι υπό του Νόμου οριζό¬ 
μενες. 

4. Απασχόληση του προσωπικού πέραν των νομίμων 
χρονικών ορίων εργασίας επιτρέπεται μόνον κατ’ εξαίρε¬ 
ση, μετά από ειδική έγγραφη εντολή του Γ ενικού Διευθυ¬ 
ντή και απόφαση του Δ.Σ. του ΕΛ.Ο.Γ. η οποία καθορίζει 
την ανάγκη της υπερωριακής απασχόλησης, την ημερο¬ 
μηνία και τη διάρκεια αυτής, τηρουμένων των διατάξεων 
της Εργατικής Νομοθεσίας. 

Άρθρο 15 
Διαθεσιμότητα 

1. Με απόφαση του Δ.Σ. του ΕΛ.Ο.Γ. μετά από εισήγηση 
του Γενικού Διευθυντή μπορεί να τεθεί σε διαθεσιμότητα 
υπάλληλος, εφόσον συντρέχουν σοβαροί υπηρεσιακοί 
λόγοι που τον αφορούν και επιβάλουν τούτο και ιδιαίτερα 
στις περιπτώσεις εκδήλωσης υπηρεσιακής ανεπάρκειας, 
ή προσωρινής ανικανότητας. 

2. Η διάρκεια της διαθεσιμότητας μπορεί να διαρκέσει 
το πολύ ένα χρόνο, κατά το διάστημα του οποίου ο υπάλ¬ 
ληλος λαμβάνει τα (2/3) των αποδοχών του. 

3. Με τη συμπλήρωση του χρόνου της διαθεσιμότητας ο 
υπάλληλος είτε επανέρχεται στην ενεργό άσκηση των κα¬ 
θηκόντων του, είτε απολύεται σύμφωνα με τις διατάξεις 
του άρθρου 7 του παρόντος Κανονισμού. 


4. Η θέση σε διαθεσιμότητα συνεπάγεται την αναστολή 
άσκησης κάθε κύριας ή παρεπόμενης εργασίας την οποία 
τυχόν ασκεί ο υπάλληλος στον Οργανισμό. 

Άρθρο 16 
Αργία 

1. Με απόφαση του Δ.Σ. του ΕΛ.Ο.Γ., μετά από εισήγη¬ 
ση του Γενικού Διευθυντή ή του Προέδρου του Δ.Σ., ο 
υπάλληλος μπορεί να τεθεί σε αργία: 

α) Άν υπάρχει εκκρεμής κατ’ αυτού ποινική δίωξη για 
πλημμέλημα ή κακούργημα ή πειθαρχική δίκη. 

β) Όταν επιβάλλεται αυτό για τη διαφύλαξη των συμφε¬ 
ρόντων του ΕΛ.Ο.Γ. και ιδιαίτερα στην περίπτωση που 
υπάρχουν σαφείς ενδείξεις για άτακτη διαχείριση ή δω¬ 
ροληψία. 

2. Η αργία μπορεί να διαρκέσει το πολύ ένα χρόνο, κα¬ 
τά το διάστημα του οποίου ο υπάλληλος λαμβάνει το ήμι- 
συ (1/2) των αποδοχών του. Παράταση του χρόνου αρ¬ 
γίας πέραν του έτους και μέχρι εκδόσεως της αμετάκλη- 
της ποινικής ή πειθαρχικής αποφάσεως, επιτρέπεται αν 
υπάρχουν αποχρώσεις ενδείξεις ότι ο υπάλληλος έγινε 
ένοχος πράξεως με την οποία επήλθε βλάβη των συμφε¬ 
ρόντων του Οργανισμού. Η παράταση αποφασίζεται από 
το Δ. Σ. μετά τη γνώμη του Υπηρεσιακού Συμβουλίου. 

Σε περίπτωση αθώωσης του υπαλλήλου, με απόφαση 
του Δ.Σ. δύναται να καταβάλλονται οι αποδοχές που στε¬ 
ρήθηκε ο υπάλληλος. 

Άρθρο 17 

Αποδοχές προσωπικού 

1. Για τις αποδοχές τόσο του τακτικού όσο και του επο¬ 
χιακού προσωπικού εφαρμόζεται ο Ν. 2470/1997 "Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις" (Α. 40). Χορηγού¬ 
νται επίσης σε όλους τους υπαλλήλους του ΕΛ.Ο.Γ. δύο 
επιπλέον επιδόματα: α) το επίδομα εξομάλυνσης το οποίο 
ανέρχεται στο 35% του βασικού μισθού του υπαλλήλου 
και β) το επίδομα εργαζομένων σε οθόνες οπτικής κατα¬ 
γραφής το ύψος του οποίου καθορίζεται από την αρ. 
2006402/481/0022/30/1/95 κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομικών και Εργασίας "Χορήγηση ειδικού επι¬ 
δόματος σε προσωπικό των Κέντρων Πληροφορικής του 
Δημοσίου και των Ν.Π.Δ.Δ."(Β.62). 

2. Οι αποδοχές καταβάλλονται δεδουλευμένες την 15η 
και 30η ημέρα κάθε μήνα. Σε περίπτωση που οι ημέρες αυ¬ 
τές είναι αργίες, οι αποδοχές καταβάλλονται την αμέσως 
προηγούμενη ημέρα. 

Άρθρο 18 
Άλλες παροχές 

Το Δ.Σ. του ΕΛ.Ο.Γ. δύναται να αποφασίσει τη χορήγη¬ 
ση και άλλων παροχών εκτός από αυτές που προβλέπο- 
νται από τον κανονισμό, είτε από αυτές που αποτελούν εκ¬ 
πλήρωση όρων της συλλογικής σύμβασης είτε από δική 
του πρωτοβουλία. 

Άρθρο 19 
Άδειες Απουσίας 

1. Το τακτικό προσωπικό του ΕΛ.Ο.Γ. δικαιούται κανονι¬ 
κής αδείας με πλήρεις αποδοχές, σύμφωνα με τις εκά- 

στοτε ισχύουσες σχετικές διατάξεις της Εργατικής Νο¬ 
μοθεσίας. 

2. Οι κανονικές άδειες χορηγούνται από τον Γενικό Δι¬ 
ευθυντή ενώ για ειδικούς λόγους είναι δυνατή με πράξη 
του Προέδρου του Δ.Σ. του ΕΛ.Ο.Γ., η χορήγηση άδειας 
απουσίας χωρίς αποδοχές μέχρι ένα (1) μήνα κάθε χρόνο, 
εφόσον το επιτρέπουν οι υπηρεσιακές ανάγκες. Άδεια 
απουσίας χωρίς αποδοχές μέχρι ένα (1) έτος μπορεί να 
χορηγήσει με απόφασή του το Δ.Σ., εφόσον το επιτρέ¬ 
πουν οι ανάγκες του Οργανισμού. 

3. Οι κανονικές άδειες μπορούν να χορηγούνται και τμη¬ 
ματικά λόγω υπηρεσιακών αναγκών ή με αίτηση του υπαλ¬ 
λήλου. 

4. Σε έκτακτες περιπτώσεις χορηγείται άδεια με αποδο¬ 
χές ως εξής: 

α) 5 ημέρες για άδεια γάμου 

β) 3 ημέρες για θάνατο συζύγου ή συγγενή πρώτου 
βαθμού εξ αίματος 

γ) μέχρι και 2 ημέρες για άλλες έκτακτες περιπτώσεις 

5. Σε περίπτωση αδικαιολόγητης υπέρβασης της κανο¬ 
νικής άδειας ο μισθωτός, πλην άλλων ενδεχομένων πει¬ 
θαρχικών κυρώσεων, στερείται των αποδοχών του για τις 
ημέρες της υπέρβασης. 

6. Στις κυοφορούσες υπαλλήλους του Οργανισμού χο¬ 
ρηγούνται άδειες απουσίας και στις μητέρες βρεφών και 
νηπίων άδειες βραδείας προσέλευσης ή πρόωρης απο¬ 
χώρησης σύμφωνα με τις διατάξεις της εργατικής νομο¬ 
θεσίας, εκτός και αν υπάρχει ευνοϊκότερη εσωτερική ρύθ¬ 
μιση. 

7. Η αποχή του προσωπικού από την εργασία λόγω 
ασθένειας ρυθμίζεται από τις διατάξεις της εργατικής νο¬ 
μοθεσίας. 

Άρθρο 20 

Άδειες εκπαίδευσης - μετεκπαίδευσης - επιμόρφωσης 

1. Το Δ.Σ. του ΕΆ.Ο.Γ. μπορεί με απόφασή του να προ¬ 
τείνει σε υπαλλήλους την εκπαίδευση ή μετεκπαίδευσή 
τους, αντο απαιτούν οι ανάγκες του Οργανισμού, σε γνω¬ 
στικά αντικείμενα τα οποία σχετίζονται με τις αρμοδιότη¬ 
τες του Οργανισμού. Για την περίπτωση αυτή χορηγείται 
άδεια μετ’ αποδοχών. Η χρονική διάρκεια της άδειας, οι 
όροι της, καθώς και κάθε άλλη σχετική λεπτομέρεια κα¬ 
θορίζονται με απόφαση του Δ.Σ. 

2. Μετά από αίτηση υπαλλήλου και γνωμοδότηση του 
Υπηρεσιακού Συμβουλίου είναι δυνατόν να χορηγηθεί 
από το Δ.Σ. άδεια εκπαίδευσης ή μετεκπαίδευσης άνευ 
αποδοχών, εφόσον το επιτρέπουν οι ανάγκες του Οργα¬ 
νισμού. Η χρονική διάρκεια της άδειας, οι όροιτης, καθώς 
και κάθε άλλη σχετική λεπτομέρεια καθορίζονται με από¬ 
φαση του Δ.Σ. 

3. Άδεια επιμόρφωσης είναι δυνατόν να χορηγείται από 
τον Γενικό Διευθυντή σε υπαλλήλους που μετέχουν: 

α) Σε προγράμματα επιμόρφωσης που οργανώνονται 
από τον Οργανισμό ή από φορέα που έχει επιλεγεί από 
τον Οργανισμό. 

β) Σε συνέδρια, σεμινάρια και κάθε είδους συναντήσεις 
επιστημονικού χαρακτήρα στα οποία συμμετέχει επίσημα 
ο Οργανισμός. 

4. Η άδεια επιμόρφωσης χορηγείται μετ’ αποδοχών, εί¬ 
ναι ίση με τη διάρκεια των σεμιναρίων ή συνεδρίων αυξη¬ 
μένη κατά τις ημέρες τις αναγκαίες για τη μετάβαση και 
επιστροφή του υπαλλήλου. Με απόφαση του Δ.Σ. καθο¬ 


ρίζονται οι αποζημιώσεις καθώς και κάθε άλλη σχετική λε¬ 
πτομέρεια. 

Άρθρο 21 

Φύλλα αξιολόγησης 

1. Για κάθε υπάλληλο του ΕΆ.Ο.Γ. συντάσσεται κάθε 
χρόνο φύλλο αξιολόγησης για την υπηρεσιακή κατάρτιση 
και επίδοσή του. 

Τα όργανα που συντάσσουν τα φύλλα αξιολόγησης, ο 
τύπος, το περιεχόμενο, ο χρόνος και ο τρόπος σύνταξής 
τους και κάθε άλλη λεπτομέρεια καθορίζονται με απόφα¬ 
ση του Δ.Σ. του ΕΆ.Ο.Γ. 

2. Τα φύλλα αξιολόγησης μετά την κρίση, γνωστοποι¬ 
ούνται στους ενδιαφερομένους υπαλλήλους. 

3. Υπάλληλος που θεωρεί την κρίση δυσμενή δικαιούται 
μέσα σε δέκα (10) ημέρες από τη γνωστοποίηση, να υπο¬ 
βάλλει αίτηση αναθεώρησης στο Δ.Σ. το οποίο αποφαίνε- 
ται σε προθεσμία δέκα (10) ημερών από την υποβολή της. 

Άρθρο 22 

Ηθικές και υλικές αμοιβές 

1. Το Δ.Σ. του ΕΆ.Ο.Γ., με εισήγηση του Προέδρου ή του 
Γενικού Διευθυντή μπορεί να αμείβει τους υπαλλήλους 
ηθικά και υλικά για εξαιρετικές πράξεις ή εξαιρετική επί¬ 
δοση κατά την εκτέλεση των καθηκόντων που τους έχουν 
ανατεθεί ή για εργασίες που έχουν αναλάβει με δική τους 
πρωτοβουλία σε πεδία σχετικά μετά αντικείμενα του Ορ¬ 
γανισμού. 

2. Οι ηθικές και υλικές αμοιβές είναι οι εξής: 

α) ευαρέσκεια 

β) έπαινος 

γ) τιμητική άδεια 

δ)χρηματική αμοιβή 

3. Η απονομή των αμοιβών αυτών γίνεται μετά από από¬ 
φαση του Δ.Σ. του Οργανισμού, μετά από πρόταση του 
Προέδρου του Δ.Σ. ή των Προϊσταμένων της Κεντρικής 
Υπηρεσίας των Περιφερειακών Γ ραφείων. 

4. Ως τιμητική διάκριση μπορεί να απονέμεται σε τακτι¬ 
κό υπάλληλο έγγραφη ευαρέσκεια για εξαιρετικές πρά¬ 
ξεις προσφοράς υπέρ του κοινωνικού συνόλου καθώς και 
σε υπάλληλο που αποχωρεί από την υπηρεσία του μετά 
από ευδόκιμη άσκηση των καθηκόντων του. 

5. Η απόφαση απονομής αμοιβών σε τακτικούς υπαλλή¬ 
λους κοινοποιείται σε όλο το προσωπικό του Οργανισμού. 

6. Η τιμητική άδεια δεν μπορεί να υπερβαίνει τον αριθμό 
των δέκα (10) η μερών επιπλέοντης κανονικής άδειας που 
δικαιούται ο υπάλληλος. Επίσης, η χρηματική αμοιβή δεν 
μπορεί να υπερβαίνει το διπλάσιο των τακτικών μηνιαίων 
αποδοχών του υπαλλήλου. 

Άρθρο 23 

Υπηρεσιακό - Πειθαρχικό Συμβούλιο 

1. Το Δ.Σ. του ΕΆ.Ο.Γ. λειτουργεί σαν Υπηρεσιακό και 
Πειθαρχικό Συμβούλιο καιγνωμοδοτείγια κάθε θέμα που 
ανάγεται στην υπηρεσιακή κατάσταση του προσωπικού 
και απαιτείται από τις διατάξεις του παρόντος κανονι¬ 
σμού ή για κάθε ερώτημα υπηρεσιακής φύσης έστω και 
αν δεν προβλέπεται από τον παρόντα Κανονισμό, που θέ¬ 
τει ή ο Πρόεδρος του Δ.Σ. ή το Δ.Σ. του Οργανισμού. 

2. Χρέη εισηγητή ασκεί ο Γενικός Διευθυντής ή μέλος 
του Δ.Ε. που ορίζεται από τον Πρόεδρο του. 

3. Στο Υπηρεσιακό Συμβούλιο μετέχει επίσης χωρίς δι¬ 
καίωμα ψήφου και ένας υπάλληλος από το τακτικό προ¬ 
σωπικό του ΕΛ.Ο.Γ. 

4. Χρέη γραμματέα εκτελεί υπάλληλος του ΕΛΟΓ που 
ορίζεται, από τον Πρόεδρο του Δ.Σ. 

Άρθρο 24 

Πειθαρχικά αδικήματα 

1. Κάθε παράβαση των υπηρεσιακών καθηκόντων και 
υποχρεώσεων του προσωπικού του ΕΛ.Ο.Γ. καθώς και 
κάθε πράξη ή παράλειψη που αντίκειται στην υπηρεσιακή 
τάξη και πειθαρχία ή είναι επιζήμια στη δράση και στο κύ¬ 
ρος του Οργανισμού αποτελεί αδίκημα και ο υπαίτιος τι¬ 
μωρείται με τις διατάξεις του παρόντος Κανονισμού. 

2. Η δίωξη και τιμωρία του πειθαρχικού παραπτώματος 
αποτελεί υπηρεσιακό καθήκον. 

3. Πειθαρχικά αδικήματα, ενδεικτικά, αποτελούν τα 
εξής: 

α) Η ύπαρξη αμετάκλητης ποινικής δικαστικής απόφα¬ 
σης 

β) Η απαίτηση ή και άλλη αποδοχή δώρων ή αμοιβών ή 
κάθε φύσης ωφελημάτων ή και ανάλογων υποσχέσεων 
από τους συναλασσόμενους με τον ΕΛ.Ο.Γ. και από πρό¬ 
σωπα των οποίων ο υπάλληλος διαχειρίζεται ή πρόκειται 
να διαχειριστεί τις υποθέσεις. 

γ) Η χρησιμοποίηση της ιδιότητας του υπαλλήλου του 
ΕΛ.Ο.Γ. για εξυπηρέτηση ιδιωτικού συμφέροντος κάθε 
μορφής και φύσης. 

δ) Η αδικαιολόγητη απουσία, η κατ’ εξακολούθηση βρα¬ 
δεία προσέλευση ή πρόωρη αποχώρηση. 

ε) Η αμέλεια και η πλημμελής ή μη έγκαιρη εκπλήρωση 
οφειλόμενης υπηρεσίας. 

στ) Η απείθεια στις εντολές ή τις οδηγίες των Προϊστα¬ 
μένων, περί τα υπηρεσιακά θέματα και της Διοίκησης γε¬ 
νικότερα καθώς και η άρνηση ή η παρέλκυση εκτέλεσης 
εργασίας. 

ζ) Η παράβαση της εχεμύθειας. 

η) Η απρεπής συμπεριφορά του υπαλλήλου προς τους 
Προϊσταμένους του, τους συναδέλφους ή τους συναλασ¬ 
σόμενους με τον ΕΛ.Ο.Γ. 

θ) Η αναξιοπρεπής ή ανάρμοστος διαγωγή εντός και 
εκτός υπηρεσίας εφόσον θίγεται το κύροςτου ΕΛ.Ο.Γ. 

ι) Η παράταση των διατάξεωντηςπαρ. 2 του άρθρου 13 
του παρόντος Κανονισμού. 

ια) Η χρησιμοποίηση οιουδήποτε τρίτου για επίτευξη 
υπηρεσιακής εύνοιας ή για πρόκληση ή ματαίωση από¬ 
φασης. 

Άρθρο 25 

Πειθαρχικές Ποινές 

1. Τα πειθαρχικά παραπτώματα επισύρουν τις εξής ποι¬ 
νές: 

α) Έγγραφη επίπληξη. 

β) Πρόστιμο ποσού μέχρι δύο μηνιαίων μισθών που θα 
παρακρατείται σε ισόποσες δόσεις, οι οποίες δεν μπο¬ 
ρούν να υπερβαίνουν το 1/4 των μηνιαίων αποδοχών. 

γ) Υποχρεωτική αποχή από την εργασία (προσωρινή 
απόλυση) μέχρι 6 μήνες κατ’ ανώτατο όριο, συνεπαγόμε¬ 
νη αντίστοιχα στέρηση των αποδοχών. Ο χρόνος της υπο¬ 
χρεωτικής αποχής δεν θεωρείται χρόνος υπηρεσίας στον 
Οργανισμό. 

δ) Οριστική απόλυση. 


2. Οι πειθαρχικές ποινές επιμετρώνται ανάλογα με τη 
βαρύτητα του παραπτώματος, αφού ληφθούν υπόψη και 
οι περιστάσεις κάτω από τις οποίες διαπράχθηκαν. Οι ποι¬ 
νές της προσωρινής και οριστικής απόλυσης επιβάλλο¬ 
νται στον υπάλληλο για σοβαρά πειθαρχικά παραπτώμα¬ 
τα. Η υποτροπή αποτελεί ιδιαίτερα επιβαρυντική περί¬ 
πτωση. Δεν διώκεται υπάλληλος δύο φορές για το ίδιο 
πειθαρχικό παράπτωμα το οποίο έχει κριθεί. 

Για την ίδια πράξη μία ποινή επιβάλλεται έστω και αν αυ¬ 
τή περιέχει τα στοιχεία περισσοτέρων πειθαρχικών παρα¬ 
πτωμάτων. Όταν συνεκδικάζονται περισσότερα πειθαρχι¬ 
κά παραπτώματα επιβάλλεται μία πειθαρχική ποινή κατά 
συγχώνευση. 

3. Η πειθαρχική διαδικασία είναι ανεξάρτητη από την 
ποινική. 

Άρθρο 26 

Όργανα - Άσκηση πειθαρχικού ελέγχου 

1. Τον πειθαρχικό έλεγχο ασκούν: 

α) Ο Γενικός Διευθυντής, ο οποίος μπορεί να επιβάλει 
στο ιεραρχικά εξαρτώμενο από αυτόν προσωπικό, τις ποι¬ 
νές της έγγραφης παρατήρησης και της έγγραφης επί¬ 
πληξης. 

β) Το Δ.Σ. του ΕΛ.Ο.Γ. ως Πειθαρχικό το οποίο μπορεί να 
επιβάλλει για όλο το προσωπικό οποιαδήποτε ποινή. 

2. Ο Γ ενικός Διευθυντής που ασκεί πειθαρχικό έλεγχο, 
σύμφωνα με την περίπτωση α της παρ. 1 εκτιμώντας ότι η 
προσήκουσα ποινή είναι βαρύτερη εκείνης της οποίας η 
επιβολή ανήκει στη δικαιοδοσία του, παραπέμπει την υπό¬ 
θεση στο Διοικητικό Συμβούλιο. 

3.0 Γενικός Διευθυντής ή ο Πρόεδρος του ΕΛ.Ο.Γ. μπο¬ 
ρεί να παραπέμπουν στο Δ.Σ. οποιοδήποτε πειθαρχικό 
αδίκημα του οποίου λαμβάνουν γνώση. 

4. Το πειθαρχικό όργανο μπορεί να παραπέμψει σε ανά¬ 
κριση ή να καλέσει απευθείας σε απολογία τον εγκαλού- 
μενο. 

Την ανάκριση για κάθε πειθαρχικό παράπτωμα ενεργεί 
υπάλληλος του ΕΛ.Ο.Γ. ανώτερου βαθμού απότονεγκα- 
λούμενο, που ορίζεται από το όργανο που ασκεί τον πει¬ 
θαρχικό έλεγχο. 

Στην περίπτωση που ο εγκαλούμενος είναι ο Γ ενικός Δι¬ 
ευθυντής, την ανάκριση ενεργεί μέλος του Δ.Σ. του 
ΕΛ.Ο.Γ. που ορίζεται με απόφαση Προέδρου. 

Άρθρο 27 

Εγγυήσεις εγκαλουμένου 

1. Πριν την επιβολή οποιοσδήποτε ποινής καλείται ο 
υπάλληλος εγγράφως σε απολογία, ενώπιον του αρμοδί¬ 
ου για την επιβολή της ποινής οργάνου. 

Στο έγγραφο της κλήσης σε απολογία, που επιδίδεται 
με απόδειξη στον υπάλληλο προ 48 τουλάχιστον ωρών, 
πρέπει να περιέχεται η αποδιδόμενη σ’ αυτόν κατηγορία 
κατά τρόπο σαφή και συγκεκριμένο. 

Σε περίπτωση που είναι αδύνατη η επίδοση της κλήσης 
σε απολογία προσωπικά στον υπάλληλο, κοινοποιείται 
στη Διεύθυνση της κατοικίας του που έχει δηλώσει και 
στην περίπτωση που ο τόπος διαμονής του είναι άγνω¬ 
στος, η κλήση σε απολογία θυροκολλάται στο κατάστημα 
της Υπηρεσίας που υπηρετεί. 

Αν ο υπάλληλος δεν απολογηθεί εγγράφως εντός της 
προθεσμίας που ορίζει η κλήση σε απολογία, δεν κωλύε¬ 
ται η έκδοση απόφασης. 

2. Πριν από την απολογία του ο υπάλληλος δικαιούται 
να λάβει γνώση της δικογραφίας που σχηματίσθηκε σε 
βάροςτου. 

3. Ο υπάλληλος δικαιούται να παραστεί μόνο αυτοπρο¬ 
σώπως, κατά τη συζήτηση ενώπιον του Πειθαρχικού Συμ¬ 
βουλίου, αφού ειδοποιηθεί πριν από 48 τουλάχιστον 
ώρες. 

4. Κατά των αποφάσεων του Πειθαρχικού οργάνου επι¬ 
τρέπεται έφεση ενώπιον του Πειθαρχικού Συμβουλίου, η 
οποία ασκείται εντός προθεσμίας 15 ημερών απάτην επό¬ 
μενη της γνωστοποίησης της ποινής που επιβλήθηκε. 

5. Σε περίπτωση που το Πειθαρχικό Συμβούλιο αποφαί- 
νεται επί εφέσεως πειθαρχικής ποινής που επιβλήθηκε 
από Προϊστάμενο, ο οποίος αποτελεί μέλος του Πειθαρ¬ 
χικού Συμβουλίου, στο Πειθαρχικό Συμβούλιο μετέχει ο 
αναπληρωτής του. 

6. Κατά των αποφάσεων του Πειθαρχικού Συμβουλίου 
με τις οποίες επιβάλλονται σε πρώτο βαθμό οι ποινές των 
περιπτώσεων β, γ και δ της παρ. 1 του άρθρου 25 του πα¬ 
ρόντος Κανονισμού, επιτρέπεται αίτηση αναθεώρησης, η 
οποία ασκείται μέσα σε προθεσμία 15 ημερών από την 
επόμενη της γνωστοποίησης της ποινής που επιβλήθηκε. 

7. Η εμπρόθεσμη άσκηση της εφέσεως αναστέλλει την 
εκτέλεση της ποινής. 

8. Επί εφέσεως το αρμόδιο πειθαρχικό όργανο δεν μπο¬ 
ρεί να χειροτερεύσει τη θέση του εγκαλουμένου. 

Άρθρο 28 

Πειθαρχική απόφαση 

1. Το Πειθαρχικό Όργανο εκτιμά κατά την κρίση τα απο¬ 
δεικτικά στοιχεία και εκδίδει απόφαση η οποία πρέπει να 
είναι πλήρως αιτιολογημένη. 

2. Η πειθαρχική απόφαση κοινοποιείται, εντός 15 ημε¬ 
ρών από την έκδοσή της στο Δ.Σ., στον ενδιαφερόμενο 
και στο Διοικητικό - Οικονομικό Τμήμα, το οποίο μετά την 
τελεσιδικία της την καταχωρεί στον ατομικό υπηρεσιακό 
φάκελο του υπαλλήλου. 

Άρθρο 29 

Παραγραφή πειθαρχικών αδικημάτων - Διαγραφή 
πειθαρχικών ποινών 

1. Τα πειθαρχικά αδικήματα παραγράφονται δύο (2) 


χρόνια μετά τη διαπίστωσή τους ή πέντε (5) χρόνια μετά 
τη διάπραξή τους. 

2. Η παραγραφή πειθαρχικού παραπτώματος διακόπτε¬ 
ται με την τέλεση άλλου πειθαρχικού παραπτώματος με 
σκοπό την απόκρυψή του ή τη ματαίωση της πειθαρχικής 
δίωξης. 

3. Πειθαρχικό παράπτωμα το οποίο αποτελεί και ποινι¬ 
κό αδίκημα δεν παραγράφεται πριν την παρέλευση του 
χρόνου παραγραφής του σαν ποινικού αδικήματος. 

Στις περιπτώσεις αυτές οι πράξεις της ποινικής διαδι¬ 
κασίας αποτελούν λόγο διακοπής της παραγραφής του 
πειθαρχικού παραπτώματος. 

4. Μετά παρέλευση πενταετίας για την ποινή του προ¬ 
στίμου και δεκαετίας για τις λοιπές ποινές, πλην της ορι¬ 
στικής απόλυσης και αν ο υπάλληλος δεν τιμωρήθηκε εκ 
νέου, οι ποινές διαγράφονται. 

Άρθρο 30 
Ειδικές διατάξεις 

Ο προσλαμβανόμενος κατά την πρόσληψή του δηλώνει 
ότι έχει πλήρη και σαφή γνώση των διατάξεων του παρό¬ 
ντος Κανονισμού και τον αποδέχεται ανεπιφύλακτα, κα¬ 
θώς και κάθε τροποποίηση αυτού. 

Άρθρο 31 

Καταργούμενες διατάξεις 

Από τη δημοσίευση της παρούσας απόφασης καταργεί- 
ται η 2308/9-3-1994 απόφαση των Υπουργών Προεδρίας 
της Κυβέρνησης και Γεωργίας "Έγκριση Κανονισμού Κα¬ 
τάστασης Προσωπικού του Ελληνικού Οργανισμού Γάλα¬ 
κτος (ΕΑ. Ο.Γ.) - Ν.Π.Ι.Δ." (Β 184), όπως τροποποιήθηκε με 
την 12584/10-7-1995 όμοια απόφαση "Τροποποίηση Κανο¬ 
νισμού Κατάστασης Προσωπικού του Ελληνικού Οργανι¬ 
σμού Γάλακτος (ΕΑ.Ο.Γ.) - Ν.Π.Ι.Δ." (Β 640). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2001 

